Retten i Hjørring valgte torsdag eftermiddag at varetægtsfængsle en 33-årig mand fra lokalområdet i fire uger.

En 33-årig mand er torsdag ved Retten i Hjørring blevet varetægtsfængslet i fire uger. Manden er sigtet for at have været i besiddelse af 500 gram amfetamin på sin bopæl i en mindre by uden for Hjørring. Grundlovsforhøret blev holdt for lukkede døre, men inden da blev sigtelsen læst op og den sigtede forholdt sig til den. Ifølge anklager Søren Riis Andersen fra Nordjyllands Politi erkendte manden delvist, men da hans forklaring derudover blev afholdt for lukkede døre kan anklageren ikke fortælle hvad manden ikke kunne erkende i forhold til forbrydelsen. Retten i Hjørring valgte at varetægtsfængsle den 33-årige i fire uger. Den afgørelse kærede han med det samme til landsretten.